**Luonnonlapsi sykkivän kaupunki kulttuurin keskellä**

**Henkilökuvassa Hanna Ikonen Rissanen Suvi Vie18spjo**

Päivä on kääntymässä iltaan, kun ilmakitaransoiton MM -kisojen tuottaja **Hanna Ikonen** istahtaa haastateltavaksi. Tänään on ollut hyvä työpäivä. Juuri sopiva määrä haasteita yhdelle ihmiselle. Maisema kodin ikkunasta on metsäinen ja luminen. Koira on juuri ulkoilutettu hankien keskellä, ja se haluaa tehdä tuttavuutta vieraan kanssa.

”Olen miettinyt viimeaikoina lumikasoja ja lumi kenkäilyä. Tekisi vain mieli lähteä tuonne”*,* hän huokaisee. Rakkaalle harrastukselle ei ole viime aikoina jäänyt tarpeeksi aikaa. Kaksi vuotta Oulussa ovat kuluneet nopeasti. Mieli palaa silti säännöllisesti lapsuuden mäkisiin vaara maisemiin*.*

”Kun kiipeää lumikengillä Kolin huipulle, on se aina yhtä sykähdyttävää. Maisemaan ei koskaan kyllästy”, Ikonen kertoo hymyillen.

Hän oli pikkuinen tyttö, kun koko perhe, vanhemmat ja kolme tytärtä muuttivat Jyväskylästä Pohjois-Karjalan Lieksaan. Hän arvelee äidin halunneen tarjota lapsilleen kaupunkia rauhallisemman kasvuympäristön äidin kotiseudulla.

**Kodin arvomaailma**

Ikosen ajatusten siirtyessä lapsuuden muistoihin katse on valoisa: *”*Parasta lapsuudessa olivat luonto ja eläimet. Rakastin luonnossa olemista ja sain myllätä siellä vapaasti.” Perheessä luonnon antimista nautittiin ja kierrättämistäkin harrastettiin. Lämmin luontosuhde on kulkenut Ikosen mukana läpi elämän.

Luonnon ollessa loputon mielikuvituksen ja seikkailujen lähde oli kodin ilmapiiri lisäksi kulttuuriystävällinen. ”Kirjahylly oli pullollaan kirjoja. Vanhemmat lukivat paljon ja meille myös luettiin. Lukemiseen myös kannustettiin”, Ikonen toteaa kiitollisena.

Pieni kyläkoulu tarjosi pienet puitteet100 -vuotiaiden hirsiseinien sisäpuolella, mutta kylällä oli vireä nuorisoseura. Siellä Ikonen aloitti kanteleen soiton ja tanhuamisen. Teini-iässä tanhut vaihtuivat jazz-tanssiin. Lähisuvussa oli paljon laulajia sekä muusikoita. Suvun kokoontuessa yhteen laulu ja soitto raikuivat. Niinpä sisarusten oli luontevaa aloittaa musiikin harrastaminen Pielisen Karjalan musiikkiopistossa. Vanhin sai poikkihuilun, keskimmäinen sellon ja nuorin eli Hanna viulun.

”Olisin halunnut alun perin soittaa oboeta, mutta se oli liian kallis. Lopulta viulu alkoi ällöttämään ja lopetin”, Ikonen naurahtaa.

Ikosen lapsuuden kodin ilmapiiri oli omaan ajatteluun kannustava ja se tarjosi aineksia avaran maailmankuvan muodostamiseen. Ihmisistä ei puhuttu pahaa, eikä heitä laitettu lokeroihin. Mitään tiettyä ideologiaan ei tuputettu, eikä kiihkoiltu*.*

”Mentiin aina ihminen edellä. Jokainen ihminen kohdattiin aina ensi-sijaisesti ihmisenä eikä minkään tietyn ryhmän edustajana.” Samaa asennetta hän on vaalinut omassa elämässään.

**Unelma ammattia etsimässä**

Ikosen puoliso kannusti media-alalle, mutta muut kehottivat kuuntelemaan järjen ääntä. Äiti kehotti hommaaman oikean ammatin. TE -keskuksessa oltiin samoilla linjoilla. Olisi järkevää opiskella jotakin sellaista, joka varmasti työllistäisi, vaikka soveltavuustestit suosittelivat kulttuurialaa. Kulttuurituottajan koulutus löytyi sattumalta.

”Selailin tiiliskiven kokoista yhteishaku opasta ja ajattelin, että tämä on juuri siitä mistä olen haaveillut! Voisin tehdä töitä itselle rakkaan kulttuurin ja taiteen parissa olematta itse taiteilija!”

Lopulta ovet koulutukseen aukenivat kokkikoulun hyvillä papereilla. Motivaatio oli korkealla ja hänelle oli selvää, että hän haluaisi suoriutua opinnoista mahdollisimman hyvin. Ikosen mielestä oli lopulta hyvä, että hän aloitti opinnot vanhempana.

”Kun elämää on jo enemmän takana, hahmottaa paremmin eri asioista muodostuvan kokonaiskuvan ja kykenee keskittymään olennaiseen.”

**Huimia hyppyjä työn perässä**

Ikonen ei koe olevansa elämyshakuinen ihminen, benjihyppyyn hän ei suostuisi. Sen sijaan elämässä on tarvittu toisenlaista rohkeutta.

”Kyllä uhkarohkein hyppyni oli heti valmistumiseni jälkeen. Hain täysin tuntemattomaan Inariin töihin ja pääsin. Olen vain rohkeasti seurannut sisäistä tuntemustani. Aina on kannattanut lähteä kohti uusia haasteita.”

Uudet paikkakunnat, työt ja ihmiset on pitänyt kohdata kerta toisensa jälkeen uudelleen. Se on vaatinut uskoa omiin taitoihin. Oman tulevaisuutensa hän näkee edelleen samalla alalla. Ulkomaillakin voisi työskennellä, vaikkapa hyväntekeväisyyteen liittyen.

”Toivon kokevani niitä vau hetkiä säännöllisin väliajoin, vaikka ei perusarjessa mitään vikaa olekaan. Työni kautta saan olla mahdollistamassa hyvää fiilistä ja yhteenkuuluvaisuuden tunnetta ihmisten elämässä.*”*

**Koti on siellä missä sydän on**

Kysymys kodista saa Ikosen mietteliääksi. Hän muutti Ouluun Turun seudulta. Täällä olevissa ihmisissä on jotakin samaa kuin kotiseudun ihmisistä. Luonto on pohjoisen ihmisille läheisempi. Koti on juuri nyt Oulussa, toisaalta se on edelleen myös lapsuuden maisemissa.”Käyn mielessäni Kolilla lähes päivittäin.”Mielenkiintoisesta työstä huolimatta kotiseudun merkitys on vuosi vuodelta kasvanut. Se on paikka, jossa akut latautuvat.

”Siellä pääse omanlaiseen lepoon ja sielunmaisemaan. Tunnen joka kerta onnen läikähdyksen, kun ajamme mäkistä tietä ylöspäin. Sinne on aina hyvä mennä ja mielen täyttää positiivisuus”, iloinen hymy palaa Ikosen kasvoille. Maailmalla on kuitenkin vielä niin paljon annettavaa, ettei juurille palaaminen ole vielä ajankohtaista.

**Hanna Ikonen ilmakitaransoiton MM -kisojen tuottaja.**

**Koulutus: Kulttuurituottaja. Humanistinen ammattikorkeakoulu. Turun yksikkö 2010.**

**Palkitsevinta työssä:** \*Ideologia maailman rauhasta.

\*Mahtava yhteisö ja fanit ”Kansainvälinen "ilmakitaraperhe"

\*Työmatkat ulkomaille.

**Haastavinta:** Olla ainoa kokoaikainen ja ympärivuotinen työntekijä. Aikaerot kansainvälistä kisaverkostoa hallinnoidessa.

**Vuoden 2019 festivaalista**: Mahtava kisaviikko tulossa, uusia osallistuja maita mukana.

**Paljastus kulissien takaa:** Englanninkielisestä some-sisällöstä vastaava operoi Teksasista käsin